سرخ جنگل

سرخ جنگل (یوکرینی: Рудий ліс، Rudyi lis روسی: Рыжий лес Ryzhy les، لفظی معنی "ادرک کے رنگ کا جنگل")  رقبے پر محیط ہے اور یہ چرنوبل نیوکلیائی توانائی پلانٹ کے اطراف ہے جو استثنائی خطے میں آتا ہے۔ سرخ جنگل نام ادرک کے گندمی رنگ سے آتا ہے جو مردہ چیڑ درختوں کا چرنوبل حادثے کے بعد اونچی سطح کی شعاعیں جھیلنے کی وجہ سے ہوا تھا۔ یہ حادثہ 26 اپریل 1986ء کو پیش آیا تھا۔ حادثے کے بعد کی کارروائیویوں میں سرخ جنگل کو زمین دوز کر کے "بے کار قبرستانوں" میں دفن کیا گیا تھا۔ سرخ جنگل کا محل وقوع آج بھی دنیا کے آلودہ ترین علاقوں میں سے ایک ہے۔

حادثہ اور اس صفائی 

سرخ جنگل علاحدہ کردہ خطے میں واقع ہے؛ یہ علاقہ چرنوبل حادثے کی سب سے زیادہ شعاعیں اور ان سے نکلنے والے دھوئیں اور گرد جو شعاعوں سے آلودہ تھا، جھیل چکا ہے۔ یہاں کے درخت شعاعوں سے فوت ہو گئے۔ چرنوبل کے ریاکٹر نمبر 4 کا دھماکا اور آگ زمین کی مٹی، پانی اور ماحول کو اشعاعیاتی مادے سے آلودہ کر چکے ہیں، جس کی شدت ہیروشیما اور ناگاساکی میں ایٹمی بمباری سے 20 گنا زیادہ ہے۔

حادثے کی صفائی کی کارروائیوں کے دوران میں زیادہ تر چیڑ کے درخت زمین دوز کیے گئے اور خندقوں میں لیکویڈیٹرز دفنائے گئے۔ ان خندقوں پر ریت کی موٹی پرت بچھادی گئی اور چیڑ کے درخت لگائے گئے۔ کئی لوگوں کا ڈر ہے کہ جیسے ہی یہ درخت اُجڑیں گے، اشعاعیاتی آلودہ مادے زمین کے پانی کا حصہ بن جائیں گے۔ لوگ سرخ جنگل کے اطراف کے آلودہ خطوں کو چھوڑ چکے ہیں۔

جنگلی جانوروں کی آماجگاہ 

اس علاقے سے 1986ء میں انسانوں کے اخراج کے ساتھ ہی جانور داخل ہو گئے حالانکہ شعاعوں کے اثرات کا خطرہ برقرار تھا۔ اس علاقے کے نباتات وحیوانات میں انقلابی تبدیلی آئی ہے۔ یہ سمجھا گیا ہے کہ سرخ جنگل کی مختلف النوع حیات میں حادثے کے بعد کے سالوں میں اضافہ ہوا ہے۔ اس علاقے میں مقررہ سے کم قد آور درختوں کے اگنے کی خبریں ہیں۔ 1986ء اور 1988ء کے بیچ جنگلی سور کی آبادی میں آتھ گنا اضافہ ہوا ہے۔

سرخ جنگل کا محل وقوع دنیا کے آلودہ ترین علاقوں سے ایک ہے۔ تاہم یہ حیرت انگیز طور پر کئی خطرہ زدہ انواع کا ٹھکانہ بن چکا ہے۔ نیوکلیائی ریاکٹر کے اردگرد لوگوں کا اخراج اسے جنگلی جانوروں کی آماجگاہ بنا چکا ہے۔ 1996ء کا بی بی سی ہوریزن ڈاکیومنٹری "اِنسائڈ چرنوبلز سارکوفاگوس" میں پرندوں کو بڑے سوراخوں کے آگے پیچھے اڑتے دکھایا گیا جو سابقہ نیوکلیائی ریاکٹر سے بنے تھے۔ لمبے عرصے کا اثر نباتات وبناتات پر کیا ہوگا، اس کا پوری طرح سے علم نہیں ہے، کیونکہ درختوں اور جانوری کی اشعاعیاتی قوت برداشت مختلف ہے۔ کچھ پرندوں کے بارے میں اطلاع ملی ہے کہ وہ عام ہیئت سے کم پر رکھتے ہیں (جو افزائش نسل میں رکاوٹ ہے۔ اس علاقے میں سارس، گیدڑ، اودبلاؤ، ہرن اور چیل پائے گئے ہیں۔

موجودہ دور میں سرخ جنگل میں اشعاعیاتی سطح ایک روئینٹگین فی گھنٹا تک پہنچتی ہے، مگر دس ملی روئینٹگین فی گھنٹا عام ہے۔ اشعاعیاتی سرگرمی کا 90% مرکز زمین ہے۔

سائنسدانوں کا منصوبہ ہے کہ اردگرد کے ویران چھوٹے شہر پری پیات اور کے نواح کا استعمال ایک منفرد لیباریٹری کے طور پر کریں تاکہ کسی ڈرٹی بم کے پھوٹنے سے ریڈیونیوکلائیڈوں کے بکھراؤ کی نمونہ سازی ہو یا اسی طرح کا مطالعہ کیمیائی یا حیاتیاتی عوامل کا ہو سکے۔ یہ علاقہ اس بات کی سہولت فراہم کرتا ہے کہ اشعاعیاتی طور پر فعال ملبے کا شہری اور دیہی علاقے میں کیسے گزر ہو سکتا ہے۔

اس علاقے کی قدرت نہ صرف بچی رہی ہے بلکہ قابل لحاظ حد تک انسانی اثر میں گراوٹ کی وجہ سے پھل پھول گئی ہے۔ یہ علاقہ "اشعاعیاتی محفوظ علاقہ" بن چکا ہے، جو غیررضاکارانہ پارک کی کلاسیکی مثال سمجھی گئی ہے۔ فی الحال مٹی کے اسٹرونیم-90 اور کیسیم-137 سے آلودہ ہونا موضوع فکر ہے جو 30 تک مقدار میں آدھا ہوگا۔ کیسیم-137 کی سب سے بڑی سطح مٹی کی پرتوں میں پائی جاتی ہے جہاں اسے درخت اور وہاں رہ رہے کیڑے مکوڑے جذب کر رہے ہیں۔ کچھ سائنسدانوں نے خدشہ ظاہر کیا ہے کہ اشعاعیاتی سرگرمی آئندہ کئی نسلوں کو متاثر کرے گی۔

اپریل 2015ء میں جنگل کی آگ پھیل کر غیر آباد نیوکلیائی پلانٹ کے 400 ہیکٹیر کے قریب تک پہنچ گئی تھی، جس سے خوف پیدا ہوا کہ آگ کی لپٹیں حادثے کے علاقے کی جھاڑیوں اور سبز علاقے کو ختم کر سکتی ہیں۔ اگر ایسا ہوتا تو ماحول میں مزید اشعیاتی سرگرمی والے مادے جاری ہوتے تھے۔

حوالہ جات 

درخت
کیف اوبلاست کا جغرافیہ
یوکرین کے جنگلات
Short description is different from Wikidata